L'artista Àngel Domènech lliura una obra d’art a l’Ajuntament de Sagunt
12 de setembre 2018

![](/media/krjn0kvk/82-img_9810.jpg)  

L’exposició “Papel, Grabado, Lienzo” d’Àngel Domènech, artista nascut a Faura i que actualment residix a Barcelona, va estar instal·lada al Centre Cultural Mario Monreal el passat mes de juliol. L’artista ha decidit lliurar una obra del conjunt a l’Ajuntament de Sagunt com agraïment i reconeixement de la seua obra. Sagunt, com a capital cultural valenciana, agraïx el gest de l’artista i així ho han fet saber l’alcalde, Quico Fernández i el regidor de Cultura José Manuel Tarazona.

  

El gravat de paper sobre llenç que ha concedit Domènech es titula “Bicicleta Republicana” i està realitzat seguint la técnica del gravat i del _“colagra-ph”_ per donar una dimensió diferent de l'obra artística. Estos exemplars estan inspirats directament en el bagatge cultural valencià de l’autor. La música és una constant en estes impressions, sobretot instruments de vent que són tan representatius de la Comunitat Valenciana: tubes, saxos, flautes travesseres… Un altre element que també trobem a la seua obra és la bicicleta, element que ens remet a conceptes com la llibertat i la quotidianitat, a més d’una clara sensibilitat pel medi ambient. “Paper, Gravat, Llenç” és una cerca del moviment i del color i ara una part d’ella resideix en l’Ajuntament de Sagunt gràcies a Àngel Domènech.

​

*   [](http://www.facebook.com/sharer.php?u=https://aytosagunto.es/va/actualitat/l-artista-angel-domenech-lliura-una-obra-d-art-a-l-ajuntament-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-artista-angel-domenech-lliura-una-obra-d-art-a-l-ajuntament-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-artista-angel-domenech-lliura-una-obra-d-art-a-l-ajuntament-de-sagunt/ "Linked In")
*   [](mailto:?body=https://aytosagunto.es/va/actualitat/l-artista-angel-domenech-lliura-una-obra-d-art-a-l-ajuntament-de-sagunt/)